"Khutso Lapeng", wat "rustige tuiste" in Sotho beteken, is in die bekroonde Kruger Park Lodge Gholflandgoed geleë en bied gerieflike verblyf in 'n privaat selfsorg-eenheid met 3 slaapkamers. Die landgoed is aan die oewer van die Sabierivier in Hazyview op 'n Gary Player-gholfbaan met 9 putjies geleë. Khutso Lapeng is slegs 10 km vanaf die Krugerwildtuin se Phabeni-hek.
Die eenheid het slaapplek vir 6 volwassenes en 2 kinders en beskik oor 3 slaapkamers, 2 badkamers, 'n volledig toegeruste kombuis en 'n leef- en eetkamerarea. Daar is ook 'n buite-onthaalarea met 'n ingeboude braaiplek. Gratis skoonmaakdienste is …
Die eenheid het slaapplek vir 6 volwassenes en 2 kinders en beskik oor 3 slaapkamers, 2 badkamers, 'n volledig toegeruste kombuis en 'n leef- en eetkamerarea. Daar is ook 'n buite-onthaalarea met 'n ingeboude braaiplek. Gratis skoonmaakdienste is daagliks beskikbaar. Die onderste verdieping het 2 slaapkamers wat elkeen met 'n koningingrootte-bed ingerig is. Die boonste solder-slaapkamer het 'n koningingrootte-bed en 'n stapelbed. Die kombuis is volledig toegerus met 'n yskas, mikrogolfoond, stoof, oond en skottelgoedwasser. Daar is ook 'n TV in die leefarea.
Geriewe by Kruger Park Lodge Gholflandgoed sluit tennisbane, swembaddens, 'n restaurant en kroeg, asook 'n speelplek vir kinders in. Daar is ook trampoliens, minigholf en snoeker beskikbaar. Verskeie wandelpaaie is langs die rivier uitgelê en natuurliefhebbers kan die inwonende seekoei en verskeie voëlspesies vanaf 'n veilige seekoei-uitkykpunt dophou. Besienswaardighede soos God's Window en Pelgrimsrus is minder as 'n uur weg en dit sal gaste net bietjie meer as 'n uur neem om die Blyderivierspoort te bereik.
'n Bespreking by Khutso Lapeng sluit in:
Gaste wat na Khutso Lapeng gekyk het, het ook belangstelling getoon in die volgende lekke plekke:
Portia Shabangu-rylaan 1, Marula-laan 257a, Kruger Park Lodge, Ontvangs, Hazyview, 1242, Mpumalanga